
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. № 61-00-110/07.03.2024 г.
Вх. № ОС – 131/07.03.2024 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА
от Мирослав Митков Янчев - Кмет на Община Златоград

Относно: Предоставяне на Детска ясла “Мир”, гр. Златоград, за безвъзмездно стопанисване и управление, на помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла по ПУП на гр. Златоград 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С акт за публична общинска собственост № 634/25.03.2010 г., Община Златоград е собственик на масивна (двуетажна + приземен етаж) сграда с идентификатор 31111.34.814.1 по КК на гр. Златоград – Детска ясла “Мир”, със застроена площ 540 кв. м, разположена  в ПИ с идентификатор 31111.34.814 по КК на гр. Златоград, целият с площ      3 332 кв.м., за който имот се отрежда УПИ ІІІ-Детска градина, кв. 130 по ПУП на гр. Златоград.

В сградата функционират Детска ясла „Мир“ и Комплекс от социални услуги: „Дневен център за деца и младежи с увреждания“ и „Дневен център за пълнолетни лица с увреждания“ гр. Златоград.

 Към настоящия момент в обособена част на втори етаж - западно крило от сградата има свободно помещение с площ 26,10 кв.м. Помещението е освободено, след прекратяването на Договор № 63/11.05.2012 г. за безвъзмездно предоставяне за управление на РЗИ – Смолян, по искане на  Директора на РЗИ – Смолян.

Имайки предвид местонахождението на помещението, като и статута на цялата сграда – публична общинска собственост, предназначена за трайно задоволяване на обществени потребности от местно значение, с цел ефикасното стопанисване и целесъобразно използване на имота и становище с наш вх. №21-00-53/12.02.2024 г. на Изпълняващ длъжността Директор на детската ясла, помещението би могло да бъде използвано за нуждите на Детска ясла „Мир“.
Общинският съвет е органът на местно самоуправление, компетентен да взема решение за предоставяне за безвъзмездно стопанисване и управление на помещението от Детска ясла „Мир“, гр. Златоград.
Във връзка с гореизложеното, предлагам следния проект за решение:                           

Р Е Ш Е Н И Е

Общински съвет Златоград на основание чл. 21, ал. 1, т. 8 от Закона за местното самоуправление и местната администрация и  чл. 12, ал. 1 от Закона за общинската собственост,                                                                            
РЕШИ:
Дава съгласие, помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла по ПУП на гр. Златоград, по акт за публична общинска собственост  № 634/25.03.2010 г., вписан в Служба по вписванията гр. Златоград с вх. рег. № 149/12.04.2010 г., том I-109, дело 92, да се предостави, за безвъзмездно стопанисване и управление, на Детска ясла „Мир“ гр. Златоград. 
Приложение: копие на акт за публична общинска собственост № 634/25.03.2010 г.; становище с наш вх. №21-00-53/12.02.2024 г. на на Изпълняващ длъжността Директор на детска ясла „Мир“
С уважение,

МИРОСЛАВ ЯНЧЕВ     

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

